CELEX: 31987D0159
Language: el
Date: 1987-02-19 00:00:00
Title: 87/159/ΕΟΚ: Απόφαση της Επιτροπής της 19ης Φεβρουαρίου 1987 για την έγκριση τροποποίησης του ειδικού προγράμματος που αφορά τον τομέα των σπόρων προς φύτευση στο Βέλγιο, σύμφωνα με τον κανονισμό (ΕΟΚ) αριθ. 355/77 του Συμβουλίου

Avis juridique important

|

31987D0159

87/159/ΕΟΚ: Απόφαση της Επιτροπής της 19ης Φεβρουαρίου 1987 για την έγκριση τροποποίησης του ειδικού προγράμματος που αφορά τον τομέα των σπόρων προς φύτευση στο Βέλγιο, σύμφωνα με τον κανονισμό (ΕΟΚ) αριθ. 355/77 του Συμβουλίου  

Επίσημη Εφημερίδα αριθ. L 065 της 10/03/1987 σ. 0022 - 0022

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Φεβρουαρίου 1987  για την έγκριση τροποποίησης του ειδικού προγράμματος που αφορά τον τομέα των σπόρων προς φύτευση στο Βέλγιο, σύμφωνα με τον κανονισμό (ΕΟΚ) αριθ. 355/77 του Συμβουλίου  (Τα κείμενα στη γαλλική και ολλανδική γλώσσα είναι τα μόνα αυθεντικά)  (87/159/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 2224/86 (2), και ειδικότερα το άρθρο 5,  Εκτιμώντας:  ότι, στις 8 Ιανουαρίου 1986, η βελγική κυβέρνηση ανακοίνωσε τροποποίηση του προγράμματος που αφορά τον τομέα των σπόρων προς φύτευση, το οποίο εγκρίθηκε με την απόφαση 81/514/ΕΟΚ της Επιτροπής και συμπληρώθηκε στις 9 Ιουλίου 1986 (3)·  ότι η τροποποίηση του εν λόγω κανονισμού περιορίζεται στις επενδύσεις που προορίζονται για το συντονισμό, την ορθολογική οργάνωση και τη συγκέντρωση των δυνατοτήτων σχετικά με την εμπορία των σπόρων προς φύτευση, και ότι όλες αυτές οι επενδύσεις θα πρέπει επίσης να συμβάλουν στη βελτίωση της κατάστασης που επικρατεί στον εν λόγω τομέα καθώς και στην αξιοποίησή του· ότι, κατά συνέπεια, αποτελεί ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι η τροποποίηση περιλαμβάνει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία αποδεικνύουν ότι οι στόχοι του άρθρου 1 του εν λόγω κανονισμού δύνανται να επιτευχθούν στον προαναφερθέντα τομέα· ότι η προθεσμία που καθορίζεται για την πραγματοποίηση τροποποίησης δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται η τροποποίηση του προγράμματος που αφορά τον τομέα των σπόρων προς φύτευση, η οποία ανακοινώθηκε στις 8 Ιανουαρίου 1986 και συμπληρώθηκε στις 9 Ιουλίου 1986 από τη βελγική κυβέρνηση, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στο Βασίλειο του Βελγίου.  Βρυξέλλες, 19 Φεβρουαρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 194 της 17. 7. 1986, σ. 4.  (3) ΕΕ αριθ. L 194 της 17. 7. 1981, σ. 54.